Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 109

23. § A Szolgálati Szabályzat 112. pontja helyébe a következő rendelkezés lép: „112. A dandár (ezred) jogi és igazgatási főnök kötelességei: — közreműködik a személyi állomány jogait, kötelességeit megállapító, valamint a dandár (ezred) működését érintő jogszabályok és belső rendelkezések alkalmazásában, a fontosabb helyi rendelkezések kidolgozásában; — tanácsaival segíti a nemzetközi szerződésekből a dandárra (ezredre) háruló katonai feladatok végrehajtását; — ellátja az állomány körében folyó jogi oktatással és továbbképzéssel, a hadijogi tanácsadással, a jogi ismeretterjesztéssel kapcsolatos feladatokat; — külön jogszabályban meghatározottak szerint ellátja a dandár (ezred) jogi képviseletét bíróságok, hatóságok és más állami szervek, valamint harmadik személyek előtt; — állást foglal a kártérítési ügyek jogalapja, valamint a kárfelvételi eljárások szakszerűsége tekintetében; — segítséget nyújt a parancsnoki fegyelmi jogkör törvényes gyakorlásához, részt vesz a bonyolult fegyelmi, szabálysértési ügyek döntésre történő előkészítésében, végzi a fegyelmi jogkör gyakorlás elemzését; — külön rendelkezésben meghatározottak szerint gyűjti, feldolgozza és elemzi a dandár (ezred) fegyelmi helyzetének értékeléséhez szükséges adatokat és a parancsnoksági szervek közreműködésével elkészíti a fegyelmi helyzet értékelését, segíti a fegyelmi elemzéssel megbízott tiszteket; — a külön jogszabályokban meghatározottak szerint a parancsnok rendelkezése alapján ellátja a bűncselekmények parancsnoki nyomozásával kapcsolatos, a parancsnok hatáskörébe tartozó feladatokat, a katonai ügyész szakmai és törvényességi felügyeleti jogait nem érintve szakmailag irányítja és felügyeli a külön jogszabály alapján megbízott nyomozótisztek tevékenységét; — részt vesz a dandár (ezred) által kötendő szerződések előkészítésében és megkötésében, valamint ezen szerződésekből eredő igények érvényesítésében; — biztosítja a vezetése alatt álló jogi és igazgatási főnökség eredményes működését.” 2001/96. szám

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes